gentaiscool/nusaparagraph_topic huggingface dataset:
Rujak cingur salah satu ganyemannye Indonesia punya yang unik. Ga gampang buat nemuin ni ganyeman, dan ga semua kota ade ni ganyeman. Asalnye ntu makanan dari Jawa Timur, bahan dasarnye yang lumayan susah bener ditemuin, dan kurangnye orang tau ntu makanan. Apelagi zaman gini ganyeman yang praktis bejibun, budaya dari luar Indonesia yaitu dari negara lain bejibun masuk ke Indonesia ga hanya dari segi pakean tapi ganyeman juga bejibun yang dipengaruhi. Makanye banyakkan anak zaman sekarang kurang tau makanan zaman dulu. Padahal rasanye ntu makanan, ajib bener dah. Rujak cingur terbuat dari mulutnye hewan kebo, petis dan sambel kacang menambah keajiban ntu ganyeman, ditimpe sama sayuran buat ngeramein ntu makanan, porsinye bejibun. Bocah zaman sekarang harusnye cobain ganyeman ganyeman tempo dulu, dijamin nagih, karena ajib bener, unik, dan pastinye bikin nagih karena rasanye yang sedep.

Topic: food & beverages
Rony Gunawan, Faisal Julius Achmad, Amin Prihantono mêrupakan pêmaèn têrbaèk Satria Muda pèrsi ayè. Sêbanyak 12 gêlar udèh diraih klub baskèt Satria Muda. Sêdèrèt pêmain hèbat sêjak 1999 silih bêganti ngêhuni klub nyang didiriin padè Oktobêr 1993 êni. Satria Muda kagak tibang sêkadar prèstasi, tapi usahè dalêm ngêbangun karaktêr genêrasi mudè nyang mangkin baèk, apèlagi èra kumpêtisi nyang amat tinggi ari êni. Sêbagè conto, kêbêrhasilan tim baskèt Indonèsia ngalèhin dominasi tim baskèt Filipina padè ajang Sea Games, padahal Filipina punyè tim baskèt kêlas duniè amè udèh lêbih dari 30 taun ngêdominasi bola baskèt Asia Tênggara. Dêngan mayoritas pêmaèn Satria Muda, timnas Indonèsia gè mampu nyapu Filipina padè Sea Games 2022 lalu. Dalêm olahragè, salèh atu nyang têrpênting adalah karaktêr. Dêngan karaktêr pêmênang, parè atlèt Indonèsia bakal mampu bêsaing amè nêgarè manè gè. Sêmangêt buat sêluruh atlèt Indonèsia! Nyok, têrus bêjuang!

Topic: sports
Banyak kegiatan ane nyang bise dilakuin buat nyambut Tahun Baru Islam, salah satunye pawai obor nyang biase dibikin di banyak daerah di Indonesia. Kegiatan keliling sambil bawa obor bukan aje cuman keliling sambil bawa lentera obor di tangan. Tapinye kegiatan nyang ngelbatin banyakan orang terus ude dilakuin ratus taon eni juge ngandung arti nyang dalam. Pawai obor ntu iring-iringan dari banyak orang nyang dilakuin keliling di jalan raya  sambil make baju muslim sambil bawa obor nyang kebuat dari bambu. Rombongan pawai eni diiringi alat musik robana atawa  juge gendang. Sambil berkeliling ame nyang ikut ngeliling ngumandangin salawat ame puji-pujian ke  Allah SWT buat ungkapin rasa syukur soalnye ude dikasi kesempatan buat ngerasain malem taon baru islam

Topic: religion
Sebenernya jadi divisi dokumentasi tuh kaga mesti punya kamera tapi bisa dipinjemin. Cuma kan sama aja yak kalo tuh kamera salah pegang atau sialnye lagi kite kaga sengaja rusakin. Mao kaga mao kan kite juga harus ganti kerusakannye. Soalnye ada cerita tuh temen SMA aye nekat ikut divisi dokumentasi karna emang dipaksa mereka kurang orang. Masalah kamera emang udeh ada tinggal pake karna anggota di situ tuh ada nyang punya kamera lebih dari satu. Sialnye lagi temen aye si Putri tuh mao dan dia gantiin orang nyang aga bisa tuh, nah sialnye pas lagi moto trus bawa kamera die malah dihajar ama bola futsal. Langsung jatoh tuh ama kamera, dan kesiannye juga dia ikut gantiin.

Topic: technology
Pas tau duitnye juga kaga tau lari kemane dan jejak pemasukan ama pengeluaran kaga kedeteksi ya mao kaga mao buat modal bulan berikutnye harus gunain pembayaran pay latter nyang sekarang udeh banyak ditawarin ama toko online. Demi kelangsungan usaha, karna kalo ditambel pake duit sendiri juga malah nanti kecampur tuh ama nyang laennya. Kaya sistem gali lobang tutup lobang dah kaga beda, cuma pas itu juga kebeneran lingkungan lagi sepi karna kan libur taun baru, Pas udeh mulai rame lagi kite bisa kejar tuh pemasukan dari keuntungan nyang udeh lumanyan banyak. Kaga ade alesan buat usaha bangkrut selama kite mao cari solusi.

Topic: business
Nonton film adalah suatu pelepas stress nyang paling gampang, apelagi jaman sekarang ude gampang banget ude banyak caranye, apelagi kate peneliti nonton film bisa ngilangin depresi ame gangguan mood, kate peneliti gary solomon psikolog dari nevada punye manfaat chinematherapy, kate bang Gery waktu nonton film dirumah sendiran seorang bisa nangis sendiri, betereak sendiri, ngerasa lepas, dengan nonton film kite bise jadi lebih peka, dan tau macem informasi. lewat film juga kite bisa lebih deket ame keluarge, apelagi kalo nonton film dijadiin ajang buat kumpul bareng keluarga, selaen bisa ngilangin depresi terus bise juga manjangin silaturahmi. dengan kate laen film wadah buat orang lebih bise ngenal satu same lain.

Topic: leisures
Indonesia entu dikate sebagai negara multikultural dan tentunye terdiri dari aneka ragam agama, ras, suku bangsa, serta golongan. Entu perbedaan-perbedaan bikin Indonesia makmur budaya dan tradisi. Nah tiap taonnye entu ade macem-macem acara tradisional atau upacara yang terkait same adat dan budaya yang diselenggarain di beberape wilayah yang beda. Selaen untuk jaga adat dan tradisi, entu acara-acara juga bertujuan buat narik atensinye pare wisatawan. Ade beberape upacara adat taonan di Indonesia yang berasal dari beragam daerah. Nah kalo dari daerah elu, ada kagak upacara adatnye? Ape aje? Nyok mulai cari tau upcara adat dari adat daerah-daerah yang ade di Indonesia, dimulai dari daerah kite sendiri!

Topic: culture & heritage
Abu Hurairah adalah salèh sêorang sobat Rasulullah Saw. nyang bêrasal dari Bani Daus, Yaman. Diè diangkat ngêjadi Gubêrnur Madinah atas pêrèntah Muawiyah bin Abu Sofyan. Sêlamè ngêjabat, diè idup amat sêdêrhanè. Kagak pêrnèh sêkali jugè diè ngêhias bocah wadonnyè amè pêrhiasan. Suatu wayah bocah wadon Abu Hurairah ngadu kalo diè diolok têmên-têmênnyè karna kagak makè pêrhiasan, padahal babèhnyè sêorang Gubêrnur Madinah. Abu Hurairah kagak ngêhias bocah wadonnyè amè pêrhiasan bukan karna korèt atau bêrambisi numpuk hartè, tapi karna sêluruh bandanyè udèh disêdêkahin di jalan Allah Swt. Abu hurairah èmang têrkênal amat dêrmawan, sêluruh gajinyè sêbagè Gubêrnur Madinah abis buat disêdêkahin.

Topic: religion
Udeh dari jaman dulu, agama di Indonesia entu udeh bervariasi. Nah awalnye, orang-orang India ngenalin agama Hindu dan Buddha ke Indonesia. Abis entu, baru deh orang Gujarat bawa agama Islam, yang sekarang jadi agamanye mayoritas orang Indonesia. Terusnye, orang Eropa dateng ke Indonesia juga dan ngenalin agama Kristen Protestan serta Kristen Katolik. Terakhir, orang China dateng dan bawa ajarannye agama Konghucu. Nah semua entu agama yang dianut oleh orang-orang Indonesia, pastinye perlu tempat atau rumah ibadah kan? Entu rumah ibadah buat menuhin kebutuhan rohaninye. Selanjutnye, tiap tempat atau rumah ibadah pastinye punya bentuk ciri khas masing-masing. Misalnye, agama Islam rumah ibadahnye entu Masjid, Protestan dan Katolik entu gereja, Hindu entu Pura, Buddha entu vihara, dan Konghucu entu Kelenteng. Nah entu die cerita tentang agama-agama di Indonesia dan rumah ibadahnye masing-masing.

Topic: religion
Bagi sêorang muslim, mahamin kandungan Al-Qur'an adalah kêwajiban. Berikut êni carè mahamin Al-Qur'an dêngan baèk. Pêrtamè, mahamin ayat amè ayat. Napsirin atu ayat Al-Qur'an amè ayat Al-Qur'an nyang laèn adalah jênis pênapsiran nyang paling tinggi karna adè sêbagian ayat ntu ngêdantain maknè ayat-ayat nyang laèn. Kêduè, mahamin Al-Qur'an dêngan hadis nyang sahih. Kêtigè, mahamin ayat amè pêmahaman sahabat Rasulullah Saw. Ngêrujuk kêpadè pênapsiran sahabat têradêp ayat-ayat Al Qur’an kayak Ibnu ‘Abbas amè Ibnu Mas’ud amatlah pênting buat ngêtauin maksud suatu ayat. Kêêmpat, kudu ngêtauin gramatika bahasè Arab. Karna Al-Qur'an diturunin dalêm bahasè Arab, ngêtauin gramatika bahasè Arab amatlah pênting. Kêlimè, mahamin nash Al-Qur'an dêngan asbabun nuzul (pêristiwè nyang ngêlatarin turunnyè ayat) amat ngêbantu dalêm mahamin Al-Qur'an dêngan bênêr.

Topic: religion
Tapi nyang perlu kite inget kalo emang mao ngilangin stres tuh pake cara-cara nyang semampunye kite aja. Jangan ampe kite malah ngelakuin hal nyang di luar kendali kite malah jadi nambah stres kite. Kaya ada orang nyang ngilangin stres trus malah jadinye tuh jalan-jalan padahal die sendiri aja kaga ade biaya tuh buat jalan-jalan. Kalo itu mah bukannya malah ngilangin stres tapi malah nambah masalah. Ya emang jalan-jalan bikin stres ilang, cuma pas bayarnye kan kudu dipikirin karna kan duit nyang dipake aja boleh ngutang kan. Jadi saran nih buat orang jaman sekarang mending ngelakuin hal nyang sesuai aja dah ama kemampuan.

Topic: slice of life
Pas aye kuliah semester 5, tepatnya di bulan Desember, aye sekeluarga liburan ke salah satu vila penginapan di Bandung. Sekitar jam delapanan, kite pun berangkat ke Bandung. Terus sekitar jam sebelas, kite udeh sampe di Bandung. Tapinye, kite kagak langsung ke vila penginapan yang udeh dipesen, melainkan ke pemandian aer anget dulu. Nah, setelah kurang lebih dua jam-an, akhirnye kite pun pergi dari tempat pemandian aer panas entu dan langsung menuju ke vila penginapan kite. Sampe di sana, kite langsung disambut dengan pemandangan alam yang ngelilingin vila kayu kite. Akhirnye setelah mandi dan laen-laen, kite pun makan, terus bersantai. Setelah kurang lebih selama tiga hari dua malem kite puas nikmatin pemandangan alam, makan bareng keluarge, dan laennye, akhirnye kite pun kembali ke Jakarte.

Topic: leisures
Elu tau rumah adat dari Jawa Timur? Nah rumah adat Jawa Timur entu katanye Joglo Situbondo. Entu rumah adat beda sama rumah adat Joglo di Jawa Tengah walaupun ade sedikit kemiripan. Rumah adat Jawa Timur entu berbentuk limasan atau dara gepak. Kayak namanye, rumah adat entu banyak ditemuin di daerah Situbondo, Jawa Timur. Umumnye, bahan bangunan entu rumah adat adalah kayu jati murni. Hal entu karena ade kepercayaan kalo kayu jati punya kekuatan besar dan daya tahannye cukup lama. Pintu utama punya hiasan-hiasan di atasnye yang biasa disebut dengan makara atau seluru gelung. Makara entu biasa dipake sebagai gerbang masuk sebelum ke ruang utama. Hiasan di entu makara punya fungsi jadi tolak bala dan buat ngasih keindahan. Ukiran-ukiran entu pun ngehiasin rumah, berfungsi juga sebagai penangkal musibah. Nah entu die tentang Rumah adat Jawa Timur.

Topic: culture & heritage
Rasulullah SAW bersabda, ''Siapa yang beriman kepada Allah SWT dan hari kemudian, hendaknya berkata baik atau diam, dan siapa yang beriman (percaya) kepada Allah SWT dan hari kemudian harus menghormati tetangganya, dan siapa yang beriman kepada Allah SWT dan hari kemudian, harus menghormati tamunya". Demikian indahnye agama Islam ntu mengajarkan hidup bertetangga, membangun harmonisasi dengan tetangga, saling mengulurkan tangan dalam kesusahan, dan saling memberi penghargaannye, dan keselamatan manakala tetangga mendapat keberuntungannye. Tetapi, terkadang kenyataan hidup bertetangga menghadapi kendala kagak ringan, sebagai media ujian bagi kite yang beriman kepada Allah SWT. Kendala kehidupan bertetangga ntu berbeda dengan ape yang Rasulullah SAW pesankan. Kehidupan bertetangga kite ntu sering dihiasi prasangka buruk yang kagak ada habis-habisnye, saling menggunjing, membongkar aib sesama, kagak peduli penderitaannye tetangga, berat hati mengulurkan tangan pada yang membutuhkannye. Bahkan, ada yang kagak saling tegur sapa selama puluhan tahun karena faktor ketersinggungan semata. Naudzubillah mindzalik.

Topic: slice of life
Perjalan aye di Kuningan Jawa Barat tuh selame 3 hari 2 malem, aye ama keluarga nginep di hotel nyang namanye Grand Cordela AS Putra Kuningan. Hotelnye bagus, nuansa di tanah sunda tuh kerasa banget dah. Walaupun kaga begitu gede, tapi pelayanannya bagus dan kamar di hotelnye nyaman. Makanan buat sarapannye enak, macem-macem menu disediain trus kesan di tanah sundanya juga ade banget karna kalo sarapan udeh siap tuh bakal disetelin alunan musik sunda. Tempat makan buat sarapan ade di luar deket kolam renang, jadi makan berasa nikmat tuh karna diselimutin angin nyang sepoi-sepoi. Paling utamanye, hotel ini tuh udeh punya sertipikat HCSE jadi aman deh buat kita tidurin.

Topic: leisures
Bebulan-bulan udeh aye liwatin deh tuh masak bareng codet nyang aye beli kedua kalinye di toko online. Masak sayur, goreng telor, bikin nasi goreng, numis sambel udeh diliwatin deh ama ni codet. Tapi roman-romannye nih codet juga kaga kuat ampe betaun-taun dipakenye. Hampir tiap hari dipake bikin ujung buletan codetnya lama-lama gompal dikit-dikit. Bukan itu aja, codet kan biasanya kita senderin tuh apa kuali ato ga ama panci pas lagi numis bumbu. Lama-lama tuh gagang codet kayanye nih kebakar trus jadi pada item. Dalem hati aye negdumel kok malah kaya gini bentukannye ye, udah kaga ada indah-indahnye dipandang mata. Nah akir hayat tuh codet tuh ade ditangan nyak, pas lagi manasin semur pagi-pagi tuh codet keberangas api karna apinye terlalu gede trus hasilnye tuh codet kebelah jadi dua.

Topic: food & beverages
Menjaga kebersihan adalah nyang utama wayah terjadi bêncanè alam, apalagi bila berada di tempat tinggal sementara seperti pengungsian, bersama korban bêncanè laènnyè. Meski berada di tengah kondisi bêncanè, pastikan aèr buat minum adalah aèr bersih amè matang. Konsumsi aèr kotor bisè ngêjadi sumber bêrbagè penyakit, seperti diare. Jika kondisi kagak memungkinkan buat mandi, usaplah tubuh dêngan handuk basah, biar kotoran amè keringat penyebab penyakit kulit kagak menumpuk. Jangan lupa buat mencuci tangan pakè aèr mengalir amè sabun. Lakuin kebiasaan mencuci tangan saban sêbêlon amè sehabis makan, sêbêlon amè sêudèh buang aèr, amè sêudèh beraktivitas nyang membuat tangan ngêjadi kotor. Menjaga kebersihan tangan adalah salèh atu carè nyang gampang tapi efisien buat menurunkan risiko terjadinya penyakit.

Topic: slice of life
Ade beberape olahragawan beken dari bidang olahraga basket yang jadi olahragawan favoritnye orang-orang. salah satu atlet dari bidang olahraga basket yang katenye terbaek entu namanye Kareem Abdul Jabbar. Kareem Abdul Jabbar entu adalah atlet olahraga bidang basket yang dianggep terbaek, bahkan di dunia sepanjang masa. Katenye, hal entu karena Kareem Abdul Jabber punya prestasi segambreng yang layak bener dibanggain. Jagoan basket Kareem Abdul Jabber entu pernah dapet gelar MVP di NBA sebanyak 6 kali, ngeraih 6 cincin juara NBA, 19 kali masuk ke tim All Stars NBA dan 2 kali jadi final MVP NBA. Nah entu die tentang salah satu jagoan olahragawan di bidang basket.

Topic: sports
Ade ekskul nyang kagak semue kolaan punya alias cuman kola-kola tertentu aje nyang bisa nyediain fasilitas ekskul enih. Namanye ekskul renang. Seru bangat kalo ekskul enih ampe ade di kolaan ente, soalnye bisa kecipak-kecipuk aer bari belajar. Kegiatan ekskul enih bagus juge buat nyiapin kemampuan dasar betahan idup. Biasanye, nyang diajarin di ekskul enih jadi bekel buat pelombaan, ya ntu gaya bebas, gaya kupu-kupu, gaya dada, ame gaya punggung. Buat latiannye, diajarin cara bener pemanasan, berenang, ame kecepetannye. Sebenernye, buat kolaan nyang kagak bise nyediain fasilitas kolam renang, bise nyoba buat nyewa kolam renang paling deket ame kolaan barang due-tige jam, mah. Soalnye enih ekskul penting bangat buat siswa-siswi belajar betahan idup.

Topic: sports
Jaman karang, belajar bisnis kagak sesuse dulu. Kagak kudu betape di goa, manjat gunung, nyebrangin laotan, ato bemalem di lembah cuman buat nyari tau bagian mane nyang salah dari bisnis kite. Usaha sekecil buka gawae ame Instagram aje karang udeh bise ngebantu kite nyari jawabannye. Kalo ade nyang kagak bae-bae aje dari bisnis ente, ade baenye kite usaha cari tau penyebab ame care ngadepinnye dari banyak orang nyang ngarti bisnis. Di Instagram aje, banyak influencer nyang pokusnye di bisnis dan sering ngebahas soal ginih-ginian. Cobe buke akun-akun enih: @garyvee, @tonyrobbins, ato @arvinsworld. Contoh tige akun ntu aje, mereka ude banyak ngebahas soal bisnis dan kegagalannye, sekaligus care bangkitnye. Met coba!

Topic: business
Ketika sudah bersusah payah melawan rasa malas, melawan hawa nafsu, melawan amarah. Setelah jatuh bangun perang melawan diri sendiri. Datangannya lebaran ibarat dinaikkannya bendera kemenangan. Tidak terlintas pikiran hari raya pakai baju apa? Apa yang terbaik yang ada di lemari, itu lah yang dipakai. Kalaupun beli, biasanya beli di bazar ramadhan, yang mana terkadang uang hasil jualannya ada yang didonasikan kepada yang membutuhkan. Hitung- hitung sedakah, mumpung Ramdhan pahalanya 2x lipat. Bukber? Di rumah aja. Masak bareng, shalat bareng, buka puasa bareng, terawih dan Tilawatil Qur'an nya juga bareng. Berkali-kali lipat lebih nikmat dibanding makan diluar sampai lupa shalat. Lebaran kumpul keluarga, tetangga, teman pulang dari rantau rasanya ridho, ikhlas, bahkan ikut senang kalau ada yang nasibnya beruntung lebih dari kita.

Topic: religion
Bener kata orang nyang sering ngomong ada harga ada kualitas, pas baca pengalaman krunye di har kedua aye kaga nyangka teryata ada kegiatan laen nyang sayang banget kalo dilewatin. Ada di dalem kapal pesiar ini tuh kaga bakal dah kite bosen trus ngejedog bae di dalem kamar, malah ini mah lebih seru dari kalo kite tibang staycation di hotel. Pengalaman nginep di sini tuh bener-bener kite ga bisa temuin dah tuh di Indonesia, apa karna saking canggihnye ye. Bukan cuma itu, kite sebagai warga asing dibuat takjub tuh kok bisa ye orang luar negeri bikin hiburan nyang kaga pernah ada nih dibanyangan kite, tapi karna banyak bersliweran di media sosial jadi tau deh aye.

Topic: leisures
Senjata tradisional Sulawesi Barat salah satunye ya ntu Badik. Badik merupakannye senjata seperti pisau berbentuk khas yang dikembangkannye oleh masyarakat Bugis dan Makassar. Badik ntu bersisi tajam tunggal maupun ganda. Badik ntu panjangnye mencapai sekitar setengah meter. Seperti halnye keris, Badik berbentuk tak simetris, dan bilahnye sering kali dihiasi oleh pamor. Badik kagak mempunyai ganja (penyangga bilah), berbeda dengan keris. Senjata tradisional Badik menjadi identitas tersendiri bagi Provinsi Sulawesi Barat. Masyarakat Bugis Makassar, percaya bahwa setiap jenis Badik punya kekuatan gaib. Kekuatan yang ada di Badik ntu diyakini dapat memberikannye pengaruh pada kondisi, keadaan, dan proses kehidupan pemilik Badik. Selain ntu, Badik dipercayai bisa membuat ketenangan, kedamaian, kesejahteraan, dan kemakmuran atau bahkan kemiskinan, dan penderitaan bagi pemilik Badil ini. Sejak ratusan lalu, senjata tradisional Sulawesi Barat bernama Badik ntu kagakk hanya dipakai sebagai senjata untuk melindungi diri dan berburu saja. Akan tetapi berfungsi sebagai identitas diri dari suatu kelompok etnis atau kebudayaan di Pulau Sulawesi. Badik kagak hanya terkenal di daerah Makassar saja, namun juga bisa ditemukan di daerah Bugis dan Mandar dengan nama dan model yang berbeda. Biasanye, Badik terdiri dari tiga bagian, ya ntu Hulu (gagang), bilah (besi), dan sebagai pelengkap ya ntu Warangka atau Sarung pada Badik. Selain ntu, ada pamor yang dipercaya bisa memberikan pengaruh pada kehidupan si pemiliknye.

Topic: culture & heritage
Buat yang badannya lagi kagak kuat buat lari-lari, kita bisa jalan. Dibanding lari, jalan malahan kagak butuh modal sama sekali. Kita bisa ngelakuinnya kagak pake alas kaki atawa nyeker. Jalan kaki bisa jadi olahraga yang enteng, yang bisa kita lakuin tiap hari. Ada saran yang bilang tiap harinya kita disuruh jalan paling kagak 10 rebu langkah. Kalo belom sanggup buat jalan ampe jauh gitu, kita bisa pelan-pelan mulainya. Yang paling penting kita mulai dulu. Olahraga jalan kaki ini juga bisa sembari cuci mata. Kita bisa liat-liat pemandangan selama kita jalan kaki. Bisa saling nyapa tetangga juga. Jalan kaki jadi olahraga yang paling enteng dibanding yang laen. Kita bisa ngelakuinnya tiap hari setengah jem aja. Kalo belom bisa, kita bisa mulai pas hari libur bareng keluarga. Yang paling penting kita mulai buat olahraga.

Topic: sports
Penginepan di Jogja emang bejibun banyaknye karena ntu kota jadi salah satu gacoannye buat orang orang pade liburan. Salah satunye ada penginepan di daerah pantai parangtritis, nama hotel atau resortnye adalah The Edge Resort. Ntu resort memberikan kenyamanan buat yang pade nginep disono. Tempatnye nyaman, fasilitasnye juga cukup lengkap, mulai dari tv, kamar yang luas ada ACnye, air mineral, kopi, creamer, gula, dan teh, disediain sofa, dan ada juga bangku dan meja di terasnye. Pemandangan di ntu resort juga kaga maen-maen, bagus bener ntu pemandangannye, kite bisa nikmatinye juga dari tempat tidur, tinggal dibuka aje ntu tirainye jendela, jadi kita bisa liatinnye dari kamar. Tempatnye yang di hutan jauh dari keramaian serta suasananye yang damain bikin kite betah nginep di ntu tempat. Ntu tempat emang lumayan jauh dari kota, tapi tenang aje ganyeman yang dijualin di resto penginapannye ajib ajib rasanye, jadi kaga usah takut kelaperan kite tetep bisa ngegares dengan memesan aneka ganyeman di ntu resto penginepan sambil nikmatin pemandangan yang ade yaitu pantai dan pohon pohon rimbun, serta sesekali ada tupai yang loncat loncat, bener bener alami banget ntu tempat.

Topic: leisures
Langsêng adalah pêrabotan masak tradisional nyang dikêjè dari têmbagè, kuningan, atau campuran kêduènyè. Langsêng nyang dikêjè dari têmbagè atau kuningan adalah langsêng nyang punyè kualitas cakêp dêngan warnè cokêlat kêêmasan. Konon, karna ntulah dulu langsêng laku buat digadèin. Langsêng nyang dikêjè dari têmbagè atau kuningan jugè kagak bakal narik logam bêsi amè panas nyang dikêluarin lêbih stabil. Buat makènyè, langsêng bêpasangan amè kukusan. Pungsinyè langsêng adalah sêbagè wadèh aèr nyang bakal dipanasin. Nanti di atasnyè ditaro kukusan. Orang nyang makè langsêng biasènyè jugè masing makè tungku kayu bakar. Karang langsêng lêbih digunèin buat masak padè acarè-acarè gêdé kayak hajatan. Ukuran langsêng nyang tinggi amè lèbar ngêmungkinin buat masak sêkaligus dalêm atu waktu.

Topic: food & beverages
Pak anto lagi ngerencanain acare kantornye, bandung nyang bakal dipilih buat jadi destinasi wisatanye, tapi pak anto mutusin buat booking restoran di Lereng Anteng lembang, tempatnye emang agak ngumpet, lokasinye dipinggiran tebing, pemandangannye juga ga kalah indah, apelagi ditambah cemilan kampung kaya pisang goreng tanduk, teh poci, tales goreng, tempe mendoan. ude tambah bikin anteng deh kalo orang kota diajak ngongkrong dimari. pak anto bakal ajak temen kantornye 100 orangan, kayanye full capacity kalo emang bakal jadi bawa orang segitu banyak, tapi capek perjalanan jarak nyang jauh dari jakarte, bakal kebayar kalo ude liat pemandangan indah di lereng anteng lembang.

Topic: leisures
Aye demen banget ama nyang namenye nongton pelem, dari jamannye misbar, "gerimis bubar", terusnye nongton bioskop di mall, sampe yang namenye kite bisa nongton cuma lewat hape doang. Kagak kaleng-kaleng emang dah perkembangan jaman. Sekarang eni aye udah mulai langganan nonton di Netflix, sebulannye aye bayar 54 rebu tuh. Apanan dulu mah pas jaman LK21 boro-boro mau bayar 54 rebu, timbang 10 rebu aje bayar warnet mikir-mikir. Tapi Netflix eni emang rada beda, tontonannye kagak bisa lu temuin di web bajakan di internet yang gampang ditemuin. Pade bagus kualitas pelemnye. Kalo lu mau ikutan langganan, lu kudu masuk dulu ke webnya Netflix nah abis ntu lu ikutin dah tahapannye sesuai petunjuk nyang ketulisan di sono.

Topic: leisures
ada pengalaman yang mau saya bagi. Begitu selesai membeli oleh-oleh dan suami hendak menjalankan mobil kembali, tiba-tiba ada seorang lelaki yang menghampiri dengan membawa dua pak Strawberry dan Blueberry. Dia merayu kami untuk membeli. Katanya sih murah. Begitu ditanya harganya berapa, wadaaaw... Ternyata mahal, booo.... Sekitar Rp 70-80 ribu per paknya. Masa sih harganya segitu? Suami tertarik beli Blueberrynya, lantaran jarang ada. Ditawar Rp 50.000. Tadinya susah ditawar, tapi akhirnya dikasih. Dia bilang, dia pedagang yang jujur lantaran itu kemasannya nggak ditambah kardus di bawahnya supaya kelihatan banyak Blueberrynya. Kami hanya manggut-manggut, lantaran baru sekali beli juga, nggak tahu apa ada pedagang yang nggak jujur.

Topic: culture & heritage
Menggunakan marketplace ntu bisa jadinye mempermudah kite ntu untuk menjangkau konsumen baru. Biasanye, konsumen bakalan menjelajahi toko-toko terlebih dahulu sebelum memutuskan membeli ke satu toko yang bakal die tuju buat belanja. Nah, kite berkesempatan untuk bersaing juga dengan toko lain dalam menarik minat beli mereka. Dengan adanye fitur search, produk kite ntu bisa ditemukan oleh orang bejibun dengan keyword tertentu. Kite ntu juga bisa mengiklankan produk di keyword yang paling relevan dengan produk tersebut. Apalagi jika kite adalah pemilik bisnis kecil. Hal ntu memungkinkan produk kite untuk ditemukan oleh orang yang sebelumnye mungkin belum pernah mendengar brand kamu. Jika marketplace udeh mendapat kepercayaan konsumen, biasanye mereka juga memiliki kepercayaan terhadap produk, dan penjual di dalamnye.

Topic: business
Pengalaman masak ane belom banyak. Pengalaman ane di dapur juga belum banyak. Enyak ane modelan orang nyang kagak seneng tempat masaknye dimasuki ame orang lain. Paribasanye, ntar rasa masakannye beda ame olahannye. Jadinye ane belom kebiasa ame urusan ngolah makanan. Soalnye emak dikit banget ngasi kesempatan ane buat masak kalo kagak ngolah makanan. Makanye kagak heran kalo ntar liat ane kagak lihai. Alhamdulillah, pengalaman ane ngekos selama kuliah buat ane kudu bisa ngolah makanan ame reka-reka uang nyang kadang ude mepet. Soalnye kalo jadi aak kostan cume ade pilhan boros atawa hemat. Kalo mau hemat, nya kudu ngolah sendiri. Kalo beli makanan mateng tiap hari bakal buat boros uang saku nyang kadang kaga seberape dikirim emak ane tiap bulan. Ude gitu, kalo beli makanan di luaran nyatanye lama-lama bikin bosen. Nah nyang buat itu juga ane kangen olahan emak dirumah. Dan ntu nyang akhirnye pelan-pelan ane bisa belajar ngolah masakan.

Topic: food & beverages
Elu pernah liat alat teknologi, salah satunye laptop? Menurut elu, bentuknye laptop ape aje? Kalo dari pengalaman laptop yang aye punya atau yang temen-temen aye punya, laptop entu bentuknye persegi panjang. Jadi kayak dua persegi panjang yang nyatu gitu. Tapi kalo punya aye pas SMP, bentuknye segi empat! Agak unik emang. Dan laptopnye aye satu entu, awet bener, tahan banting! Warna laptop segi empat entu biru-item. Nah kalo laptop empoknye aye, yang sempet aye pake, bentuknye persegi panjang dan warnanye item elegan gitu deh. Nah kalo laptop yang aye punya saat ini warnanye dark silver dan bentuknye persegi panjang. Kalo laptopnye empok aye kayak item dan ade ukiran-ukiran kayu gitu. Kanh kalo aye lebih ke dark silver glossy. Entu die deskripsi desain luar dari laptop yang pernah aye punya.

Topic: technology
Teknologi entu pastinye makin maju dan berkembang canggih kan? Nah teknologi entu kagak cuma makin berkembang canggih aje, tapi perkembangannye makin tersebar luas juga. Kagak cuma di kota, orang-orang yang ade di desa pun udeh tau adenye ponsel. Katenye, sekarang enih, gaya idupnye orang desa, mau para bocah ataupun para orang dewasa, udeh ade campur tangan dari ponsel. Mulai dari interaksi sampe maen pun bisa dilakuin lewat ponsel. Tapi di balik segambreng keuntungan gaya hidup dari adenye kemajuan teknologi ponsel, ponsel entu ade dampak laen buat para bocah kalo mereka sampe keasikan maen dan lupa waktu, ya entu katenye berpotensi jadi kecanduan maen game online.

Topic: slice of life
Indonesia entu negara yang kaya akan ragam budayanye. Indonesia entu ade beragam tarian daerah atau tradisional dari beragam daerah di Indonesia. Nah, misalnye entu adalah tari piring. Entu tari merupakan tarian daerah yang asalnye dari Minangkabau. Tarian daerah satu enih ade ciri khas, ya entu penari bawa piring pas lagi nari. Enih tarian ini umumnye tersusun atas 3 sampe 5 penari, abis entu diikutin iringan alunan alat musik tradisional Minangkabau, Bonang dan Saluang. Para penari umumnye make pakean khas minangkabau disertai hiasan kepala yang ngeruncing, bawa dua sampe tiga piring di tangannye, dan gelang lonceng di kaki. Tari piring entu ade arti simbolis dari persembahan hasil panen kepade sang pencipta. Enih merupakan wujud dari rasa bersyukur orang Minangkabau buat rezeki yang dikasih ke mereka oleh Tuhan.

Topic: culture & heritage
Mariska Halinda, olahragawan wadon dari Indonesia. Wadon yang lahir ini taun 1994 ini ikut juga Asian Games 2018 di cabang olahraga taekwondo. Dia ikut taekwondo awalnya cuma ngikut bapak ama kakaknya. Pas dia TK, dia kepengen ikut latihan. Padahal, bapaknya yang nyuruh kakak Mariska buat ikut taekwondo, malahan Mariska yang nyeriusin bidang ini. Awalnya ikut-ikutan, ngejalanin hobi aja, lama-lama jadi jatuh cinta ama bidang ini. Kebisaan taekwondonya ini makin mantep pas dia ikut Sekolah Khusus Olahraga (SKO) Ragunan di Jakarta. Pertama kali dia jadi juara 2 di Indonesia Open 2012. Abis itu, dia dipilih ama Pengurus Besar Taekwondo Indonesia (PB TI) buat ikut Asian Games 2014 di Incheon, Korea Selatan. Sayangnya, di situ dia belom menang. Abis dari situ, dia malah ngebuktiin dirinya yang jago taekwondo ini ngedapetin medali emas di SEA Games 2015 Singapura ama SEA Games di Malaysia taun 2017. Taun 2015 dia juga dapet medali emas di Kazakhstan Terbuka, medali perunggu di Kejuaraan musim panas Korea Selatan, medali perunggu lagi di Islamic Solidarity Games di taun 2017.

Topic: sports
Ibarat nyari jarum di tumpukan jerami, istilah ntu nyang sekarang susah dicari dari sifat bocah jaman sekarang, ude gadget tiap waktu, sholat kadang susah disurunye, nah sekarang kalo enyak babe nyuru tuh nyang keluar duluan suara tembakan terus "tar", agak dilema emang kalo bahas sifat bocah jaman sekarang, padahal mah emaknye ngarep banget kalo hari sabtu minggu atawa kalo lagi santai anak bujang ame anak wadonnye bantuin bebenah rumah, kalo kaga bebenah rumah nya beresin kamarnye ndiri, kayanya kedepanye pelajaran di sekolah kudu diasupin ame banyak pelajaran budi pekerti nyang sekarang ude kaga ade bari langka ditemuin guru nyang ngajarin pelajarannye, pegimane juge anak bujang ame wadon kite tu penerus kite, kalo akhlak budi pekertinye kurang kasian ntar negare indonesia jadi bangsa nyang minim sopan santunnye.

Topic: leisures
Cirebon merupakan salah satu daerah yang ada di Provinsi Jawa Barat. Seperi daerah-daerah lainnye, Cirebon juga memiliki detinasi wisata yang unik dan indah. Mulai dari wisata alam, edukasi, sejarah, hingga wisata kuliner yang menarik. Daerah ntu kaga terlalu gede sebenernye, tapi ntu kota punya raga jenis budaya, dan lainnye yang cukup bejibun. Salah satu tempat wisata yang gabanyak orang tau kalo ke Cirebon, ya ntu Keraton Kasepuhan Cirebon, ntu tempat berlokasi di Jalan Kasepuhan No. 43 Kampung mandalangan Kelurahan Kasepuhan, Kecamatan Lemah Wungkuk, Kota Cirebon, Provinsi Jawa Barat. Untuk sampai di tempat ntu, bisa ditempuh selama 30 menit dari Terminal Bus Hajarmukti, tempatnye ada di pusat kota jadi ya cukup gampil dah buat kesono, bisa juga naik becak. Untuk fasilitasnye, terbilang mencukupi. Sama seperti tempat wisata peninggalan yang lainnye, ntu tempat tersedia area parkir dan toilet. Jadi ntu fasilitas tersebut sudah terbilang mencukupi untuk wisata yang berkonsep sejarah. Disono ade banyak peninggalan berupa barang barangnye kerajaan, lukisannye, alat perang, dan di ntu tempat kaga sekedar museum aje, karena emang Sultannye masih tinggal di dalem ntu keraton, jadi di dalem ntu keraton ada kehidupannye. Selain ntu di luar keraton banyak ganyeman yang kudu digaresi karena ajib bet dah rasanye ntu ganyeman pade.

Topic: leisures
Ketika radio AM mulai umum digunakannye, Armstrong menemukan masalah saat radio lain ditransmisikan menggunakan kekuatan sinyal yang sama. Pada saat ntu gelombang audio ditransmisikan bersama gelombang radio dengan menggunakan modulasi amplitudo (AM). Modulasi ntu sangat rentan akan gangguan cuaca. Pada akhir 1920-an Armstrong mulai mencoba menggunakan modulasi dimana amplitudo gelombang penghantar (radio) dibuat konstan. Pada tahun 1933 akhirnye menemukan sistem modulasi frekuensi (FM) yang menghasilkan suara jauh lebih jernih, serta kagak terganggu oleh cuaca buruk geledek sekalipun kaga ganggu dah tuh. Sayangnye ntu teknologi kagak serta merta digunakannye secara bejibun. Radio FM (modulasi frekuensi) bekerja dengan prinsip yang serupa dengan radio AM, ya ntu dengan memodulasi gelombang radio (sebagai penghantar) dengan gelombang audio. Hanya saja, pada radio FM proses modulasi ini menyebabkan perubahan pada frekuensinye.

Topic: technology
Olahraga itu kegiatan penting yang nyehatin badan. Kadang kita males banget buat olahraga, males buat mulainya gara-gara udah kepikiran perlu waktu ama modal. Padahal, ada olahraga yang bisa kita lakuin gratis. Modalnya cuma niat. Kita juga bisa pilih olahraga yang kagak tapi berat. Kita bisa mulai olahraga dari yang ringan-ringan dulu ama kagak butuh alat. Kalo kita punya sepatu, kita bisa lari pagi keliling kampung atawa komplek. Kalo kita kita kagak ada sepatu, kita bisa lari di tempat. Lagi di mana pun kita bisa ngelakuin lari di tempat ini, di rumah atawa di tempat kerja. Kagak usah lama-lama, 10 ampe 15 menit juga udah cukup buat nyehatin jantung.

Topic: sports
Kalo lagi ada waktu luang biasanye aye gunain buat telponan sama sodara atau temen. Karena kalo udeh nikah buat sering-sering ketemu keluarga dan temen. Makanye kite kudu pergunakan dah ntu waktu luang untuk bersosialisasi dengan relasi dan keluarga jauh dengan cara telponan atau berkirim pesan atau telpon video karena zaman sekarang kan udeh canggih, jadi kudu dimanfaatin, dan saat ini juga kan masih tetep kudu waspada sama yang namanye virus corona jadi makin susah dan kan tuh buat kite kumpul-kumpul. Tanyalah bagaimana kondisi dan perkembangannye mereka. Setiap orang tentu akan sangat senang apebila kite memperhatikan dan menanyakan kondisinye. Dengan menghubungi kerabat kite, mereka pasti akan merasakan rasa bahagia karena bisa mencurahkan isi dan pikiran mereka kepada kite.

Topic: leisures
Tim robotika Institut Tèknologi Sêpuluh Nopèmbêr, Banyubramanta, kêmbali ngêbrojolin inopasi pêranti Remotely Operated Vehicle. Robot nyang dirancang Banyubramanta êni bêrhasil ngêraih ênêm katêgori pênghargèan sêkaligus liwat ajang nasional Underwater Robot Challenge, Wonderful Indonèsia Robot Challange 2021. Robot nyang dilagain adè duè macêm, yakni Sea Wasp amè Glaucus Atlanticus. Sêcarè kêsêluruhan, sêbênêrnyè robot mini nyang dirancang punyè kêsamèan carè gawè. Kêduè robot bisè dikontrol ngêgunèin rimot nirkabêl dêngan sistim pênggêrak montor amè baling-baling. Sêcarè tèknis, sinyal rimot dari pênggunè bakal ditêrimè amè diolah olèh mikrokontrolêr, logika pêmrograman, sêrtè komponen èlèktronika nyang di dalêmnyè adè arduino, règulator têgangan, sirkuit têrpadu, pênggêrak montor, amè batrè. Têrus, mikrokontrolêr bakal mêrèntahin pênggêrak montor sêhinggè robot bisè bêgêrak sêsuè nyang dipèngènin pênggunè, kayak arah maju, mundur, biluk kanan, biluk kiri, bahkan bêputêr. Sêlaèn ntu, kêmampuan nyang dimilikin robot êni bisè dijalanin di bawèh aèr ampè kêdalêman 30–50 cm.

Topic: technology
Aye ada cerita nih tentang mesin cuci soalnye mesin cuci tuh benda nyang bener-bener berguna banget. Dulu tuh waktu kecil aye blon punya mesin cuci, nah suka bantuin orang tua nyuci baju, bener-bener luar biasa capenya. Terus biar irit lagi karna aer lagi kering nyucinya juga di bawa tih ke kali. Zaman nyuci di kali tuh aye masih ngerasain, nyuci di bawah kucuran, trus di tenteng-tenteng pulang, waktu buat nyuci aja bisa seharian, mana jalannye juga licin ngelewatin emapang. Nah aye tuh disuruh nungguin di bawah pohon bambu tuh trus dibawain tiker. Mangkanye girang banget tuh pas orang tua udeh mampu beli mesin cuci.

Topic: technology
Ade salah satu tempat  yang bisa kamu kunjungi saat berada di Wonosobo adalah Kahyangan Skyline. Kahyangan Skyline termasuk tempat wisata baru di Lembah Bukit Seroja. Meski belum lama dibuka, tempat ini berhasil menyita perhatian wisatawan berkat keindahannya. Harga tiket masuknya 10.000 per orang. Untuk menuju tempat wisata ini, kamu dapat menempuh perjalanan selama 30 menit dari Wonosobo. Rute yang harus dilewati, yakni dari Alun-alun Wonosobo, arahkan kendaraan melewati Jalan Dieng. Lurus saja hingga bertemu Pasar Garung, lalu belok kiri menuju PLTA Menjer. Sesampainya di Telaga Menjer, ikuti jalan menuju Wisata Alam Serojo. Setelah belok kiri ke arah Wisata Alam Seroja, kamu akan melewati jalan berbatu hingga akhirnya tiba di Kahyangan Skyline yang berada di sebelah kiri jalan. 

Topic: leisures
Elu suka olahraga tapi bosen sama olahraga yang entu-entu aje? Elu mau olahraga yang lebih seru walaupun entu termasuk olahraga ekstrem? Nah ade olahraga ekstrem yang namanye paragliding. Paragliding entu adalah olahraga ekstrem yang kegiatannye entu terjun bebas dari bukit dan caranye entu pake sayap dengan bahan parasut, serta gunain tenaga angin. Entu angin katenye ade fungsi buat angkat parasut, abis entu kite dapet kendaliin paragliding dan caranye adalah tarik tali yang fungsinye entu sebagai setir. Alat-alat buat laksanain enih olahraga ekstrem entu ade beberapa; parasut, harness, parasut cadangan dan helem. Entu alat-alat juga lumayan praktis soalnye bisa disimpen di dalem tas dan digendong di punggung.

Topic: sports
Abis beres nyuci mobil ane beberes halaman depan rumah ane, tanemannye ude pade layu, soalnye poonan kalo kebanyakan aer juge kagak bagus, akarmye jadi pare busuk. mulai dari cabutin daon nyang ude pade kering, gaurin tanahnye, kasiin pupuk lagi, sampe ane bersihin potnye nyang pade kotor, soalnye keujanan mulu pan, jadi tanahnye pade nyepret ke pot, kaga lama emak ane liat anaknye lagi beberes kebon depan rumah, si emak akhinye bantuin ane, ane nyang ngangkatin pot ke garasi buat dibersihin pot ame gaurin tanah, emak ane motongin rumput nyang ude lumayan tinggi, soalnye jadi subur gegara ujan mulu, jadi subur dia

Topic: leisures
Pagi tadi aye ngilu ama Emak merad ke Pasar nyari bua-buaan buat selametan. Salah atu bue nyang akrab dan biase ade di acare-acare ntu bue salak. Bue nyang punye kulit mirip kaye sisik uler eni punye warne bue nyang rada coklat tapi daging buenye puti rada krem. Biasenye nyang aye liat dalem atu bue salak isinye ade 3 biji. Rase buenye unik, ada nyang asem ade juga nyang manis dengan teksturnye nyang renyah. Bue nyang masi atu keluarge ama pu’un palem kecil eni punye batang nyang pendek, daonnye beduri ama buenye nunclo di pangkal batangannye. Bagen dikate unik bue eni juga punye banyak vitamin nyang bae buat awak.

Topic: food & beverages
Pertandingan ntuh buah dari kesabaran kite nyang udeh beberapa lama ngikut latihan dari apa nyang kite lakuin. Kaya aye contohnye demen futsal, tapi kan emang dasarnye futsal mesti di adu antar tim, kite jadi kaga berkembang tuh kalo lawannye dari kite-kite aja. Pengalaman kite juga jadi kaga banyak tuh, selaen itu tingkat percaya diri kite jadi kaga jalan. Nah, pertandingan juga lama-lama tuh bisa jadi sebuah kebutuhan karna pada dasarnye kan olahraga kite mesti di adu. Dalem pertadingan juga oasti banyak nyang nonton kan, dari situ kite juga makin pede ama apa nyang ktie hadapin. Jujur aje gara-gara sering ikut tanding aye makin parcaya diri dah biat diliatin orang. Jadi, kaga usah tuh batesin diri, kite harus ikut pertandingan supaya tau banyak keuntungannye.

Topic: sports
Katenye entu, teknologi atau handphone masa depan yang bisa fleksibel diinisiasiinye sama merek hape Samsung. Katenye, Samsung udeh ngembangin screen Super Active Matrix Organic Light Emitting Diode (AMOLED) atau secara singkat disebut Super AMOLED, dan ajaibnye entu katenye yang bisa ditekuk dan dilipet jadi 1 bagian. Katenye entar di masa depan selanjutnye, yang bakalan jadi tren entu bukan ponsel cerdas yang bentukannye entu slim, namun ya entu fleksibilitas ponsel pinter yang layar penuhnye bisa bikin para pengguna gampang nyimpen ponsel pinternye. Katenye produk enih teknologi ponsel cerdas enih pun udeh dapet dibeli secara umum, misalnye entu Samsung Galaxy Z Flip, Huawei Mate XS ataupun Motorola RAZR generasi terbaru.

Topic: technology
Katenye, orang-orang pade jaman bercocok tanem entu kenal pade kepercayaan pade hal ghaib dang orang yang udeh mati bakalan ke alam laen. Makanye entu, kalo ade yang mati, mereka bakalan ngebekelin segala barang-barsng kebutuhan harian. Berdasarkan pade entu kepercayaan, lahir deh tradisi bikin bangunan gede yang dikate sebagai tradisi megalitik. Bangunan megalitik entu misalnye adalah menhir, dolmen, waruga, sarkofagus, dan punden berundak. Pade umumnye, sistem kepercayaan pade masa bercocok tanem bisa dibagi ke dalem dua aliran, ya entu animisme dan dinamisme. Nah entu die sekilas tentang kepercayaan orang-orang pade jaman bercocok tanem. Buat lebih lengkapnye, elu bisa cari tau lebih lanjut ye.

Topic: slice of life
Buat orang nyang males gerak, mending ati-ati dah karna penyakit sekarang tuh beda, nama, dan rupanye udeh aneh-aneh. Jangan cuma nyalahin faktor makanan nyang bisa bikin badan kite kaga sehat, pola hidup kite juga harus diganti. Percuma aje kita makan makanan nyang sehat, tapi gerak tubuh lote terbatas, trus gaya idup kite kaga bagus kaya sering begadang. Itu juga kaga bae tuh, bisa kena banyak jenis penyakit. Jangan diturutin dah kalo kite udeh kena penyakit males, karna cepat atau lambat bakalan kerasa nih di badan. Apalagi pan makanan sekarang tuh udeh aneh-aneh ya, udah pada kaga sehat. Apalagi jajanan di pinggir jalan, serem dah ah.

Topic: sports
Kalo sebelomnya kita udah ngebahas soal olahraga yang enteng, kali ini kita bahas alat-alat olahraga. Ada banyak alat olahraga yang kita mau atawa yang emang kita butuhin. Dari olahraga yang enteng ampe yang berat juga. Kali ini, kita ngomongin salah satu alat olahraga yang bisa kita pake di rumah, namanya dumbel. Kalo kita ke tempat olahraga, kayak gym, kita bakal nemuin barbel. Kalo barbel ini ukurannya lebih gede. Jadi, kalo kita bawa ke rumah bakal berenggah. Kalo kita bukan atlit. Kita masih cukup buat pake dumbel aja. Alat ini punya ukuran yang banyak, dari yang enteng beratnya 1 kilo ampe yang berat 10 kilo. Kalo kita belom bisa beli, kita bisa nabung dulu. Sembari nabung, kita bisa pake dua botol satu setengah leter yang diisi aer. Yang paling penting, alat ini kagak ngalangin kita buat tetep olahraga.

Topic: sports
Berbeda dengan komputer dekstop yang udeh ada dari zaman dulu, laptop dilengkapi baterai yang memungkinkan ntu benda tetap beroperasi meskipun kagak terhubung langsung ke sumber listrik. Di Indonesia sendiri, terdapat beragam merk laptop yang beredar, mulai dari Asus, apple, acer, lenovo, hp, dell yang memiliki kekurangan, dan kelebihan masing-masing. Adapun, ketika kita ingin membeli laptop kita harus memperhatikan spesifikasi yang dimiliki laptop. Spesifikasi tersebut biasanye berupa; tipe atau jenis laptop (asus …, acer ..), processor (intel, amd dll), ukuran layar (10,11,12,13,14,15 dll),  sistem Operasi (Windows 7, 10 premium, enterprise dll), kapasitas RAM, hard Drive / hard disk, optical drive, konektivitas dan Fitur-Fitur Pendukung. (webcam, wifi, bluetooth dll).

Topic: technology
Birrul walidain adalah bagian dalêm ètika Islam nyang ngunjukin kêpadè tindakan bêrbakti kêpadè kêdua orang tuè. 'Al-Walidain' maksudnyè adalah kêduè orang tuè kandung, sêdêngkan 'Al-Birr' artinyè 'kêbaèkan'. Bêntuk kêbaèkan ntu adè padè pêrkatèan, pêrbuatan, amè niat. Bocah nyang nêrapin birrul walidain bakal ngêjadiin batin kêduè orang tuènyè têntrêm amè bahagiè. Dalêm Islam kagak tibang ditêkênin kudu ngormatin kêduè orang tuè, tapi adè jugè akhlak nyang ngêwajibin orang nyang lêbih mudè buat ngêhargèin orang nyang lêbih tuè usiènyè dan nyang tuè kudu nyayangin nyang mudè. Bêrbakti kêpadè orang tuè bisè dilakuin dêngan banyak carè. Bêntuk paling gampang dan sêbaèknyè sêcarè konsistèn dilakuin adalah ngêdoain kêbaèkan orang tuè, baèk wayah masing idup atau udèh mêninggal.

Topic: religion
Makin kemari produk elektronik makin canggih. Sekarang tuh ada kipas angin nyang dinginnye udeh kaya ac, karena bisa dimasukin ada tempat buat esnya. Akhirnye Babeh tertarik tuh buat beli kipas nyang dinginnye nyerempet ac. Lumanyan juga harga buat belinye, akhirnya kite beli trus pake tuh di rumah. Emang bisa si dibilang si rasanye adem ya, cuma kan emang di rumah suka pada ngumpul tuh jadi sering di geser sono sini. Trus pas sebulan pake kok tau-tau kaga bisa nyala, karna masih ada garansi ya dibawa lagi kam le tokonye, eh teryata tuh kendala ada di kabelnya. Jadi kabel tuh kipas tuh jangan sering dipindahin, nanti kabelnya bisa konslet.

Topic: technology
Bêrdasarkan jênisnyè, bêcak kêbagi jadi duè, yakni bècak tradisional amè bècak wisatè. Bècak tradisional buat ngangkut orang amè barang dari suatu têmpat kê têmpat laènnyè nyang rèlatip dêkêt, sêdêngkan bècak wisatè buat ngangkut parè pêlancong dari suatu têmpat kê têmpat laèn nyang punyè dayè tarik wisatè. Kêbêradèan bècak wisatè mampu ngêjadi transportasi altêrnatip nyang bisè digunèin parè pêlancong buat nyaba dèstinasi wisatè di daèrah ntu. Parè pêngêmudi bècak kagak tibang narik bècak sêbagè moda transportasi, tapi jugè bisè ngêjadi inporman wisatè bagi parè pêlancong nyang naèk bêcaknyè. Lêbih dantanyè, bècak wisatè jugè bêrpungsi sêbagè pêmandu wisatè, pênghubung kê bêrbagè pênginêpan, pênghubung kê bêrbagè têmpat kulinèr khas daèrah, pênghubung kê têmpat olèh-olèh, amè pênghubung kê têmpat wisatè.

Topic: leisures
Ape aje tarian daerah atau tarian tradisional yang elu tau? Tau Tari Tor Tor kagak? Nah katenye, tarian daerah satu entu merupakan tarian daerah yang asalnye dari Sumatra Utara, spesifiknye daerah Danau Toba di Tapanuli. Entu tariannye suku Batak, umumnye dilakuin dalem ritual-ritual khusus, misalnye entu pas acara perkawinan, syukuran, upacara penyembuhan orang sakit, bahkan kematian. Enih tarian ini juga umumnye diikutin sama iringan alat musik tradisional, yang namanye Magondangi. Katenye, para penari umumnye make baju tari yang dibikin dari kaen tenun songket khas Batak dengan ikat kepala. Katenye, makna dari enih tarian entu adalah jadi alat komunikasi antara orang yang masih idup sama para leluhur mereka buat jadi penyemangat jiwa.

Topic: culture & heritage
Banyak orang yang pengen mulai dagang onlen, gara-gara ngelongok orang yang udah berhasil lewat dagang onlen begitu. Kalo kita ngelongok lewat internet atawa media sosial, kita emang bakal dikasih unjuk orang yang sengaja nora-norain hasil dagangan onlennya. Ngasih unjuk banda-banda yang kebeli hasil dari jia dagang. Padahal, di belakangya banyak yang kagak diceritain ama jia pegimana perjuangannya bisa ampe kayak begitu. Kayak jaman sekarang hape bunderan kamera tiga yang terkenal. Kalo punya hape itu keliatan duitnya udah nimbun banget. Di belakangnya, ada pedagang yang bilang, hapenya yang lama udah kagak semenggah buat dipake sepan-sepan nge-live. Ganti hape begitu juga biar gambar dagangan makin cakep, pembeli jadi makin ketarik. Jadi, banda yang jia dapetinn dari hasil dagang juga ujung-ujungnya buat dagang lagi.

Topic: business
Makin banyak kan nih makanan modern nyang muncul, apalagi makanan-makanan dari restoran nyang terkenal. Kaga ada salahnye kite nyobain makanan luar, tapi tetep aje kite mesti bangga ama masakan khas Indonesia nyang kaye akan rasanye. Kalo boleh jujur, masakan Indonesia emang salah satu makanan paling sedep, karna bumbunya tuh macem-macem. Karena kite tai sendiri pan di Indonesia udeh banyak rempah-rempah. Apalagi kite harus pertahanin resep nyang udeh diciptain nenek moyang kite dulu, jangam ampe kite kaga bisa masak karna sayang ilmu itu kalo kaga diturunin. Kalo kite tau resep dari masakan daerah pan enak, kite bisa kenalin ke anak cucu kite nantinye.

Topic: culture & heritage
Buat nyang masih ragu juga bisa ngunjungin tuh profile company di websitenye, di situ mereka kaga sembarang buka kursus masak aja. Joyful ini tuh udah megang perizinan dari Pemerintah kita Tanggerang Selatan. Dapet perijinannye juga dari Badan Penanaman Modal ama Pelayanan Terpadu Satu Pintu, nomor ijinnye 563/10-DPMPTSP/2017 nyang isinye tentang kursus ama pelatihan. Saking profesionalnye, nyang ngajar di sini juga kerjanye di hotel nyang udeh puluhan tahun kerja jadi chef. Bener-bener merhatiin segitu rincinye kan si joyful ini, pokoknye bikin semua nyang les tuh kaga ragu dah. Kalo di liat-liat testimoninye juga ada tuh artis nyang ikut les di sini.

Topic: leisures